rejauldu/bengali-wikipedia huggingface dataset:
বিশ্বজিৎ চট্টোপাধ্যায়  (সম্পূর্ণ নাম: বিশ্বজিৎ দেব চট্টোপাধ্যায়) বাংলা ও হিন্দি চলচ্চিত্র জগতের একজন জনপ্রিয় অভিনেতা। তার ছেলে প্রসেনজিৎ চট্টোপাধ্যায়ও একজন বিখ্যাত বাঙালি অভিনেতা। জন্ম কলকাতা, পশ্চিমবঙ্গে এবং পরে তিনি বোম্বে গিয়ে হিন্দি চলচ্চিত্রে অভিনয় শুরু করেন।   শুরু  বিশ্বজিৎ চ্যাটার্জির জন্ম ব্রিটিশ ভারতের কলকাতায়। তার পিতা রণজিৎ চট্টোপাধ্যায় পেশায় ছিলেন একজন চিকিৎসক।  কলকাতায় কয়েকটি ছবিতে যেমন, মায়ামৃগ  (১৯৬০), দুই ভাই  (১৯৬১) এরপর তিনি মুম্বই চলে যান। ১৯৬২ সালে তিনি হিন্দি চলচ্চিত্র বিশ সাল বাদ-এ অভিনয় করেন।   পরবর্তী জীবন  ১৯৭৫ সালে, বিশ্বজিৎ কেহেতে হে মুজকো রাজা ছবিটি প্রযোজনা ও পরিচালনা করেন। এই ছবিতে অভিনয় করে ধর্মেন্দ্র, হেমা মালিনী, শত্রুঘ্ন সিনহা এবং রেখা। এরপর তিনি আবার অভিনয় জীবনে ফিরে যান।  রাজনৈতিক জীবন ২০১৪ সালের সাধারণ নির্বাচনে বিশ্বজিৎ লোকসভার দিল্লী আসন থেকে তৃণমূল কংগ্রেসের প্রার্থী হয়েছিলেন। তিনি ৯০৯ টি ভোট পেয়ে ৭ম স্থান অর্জন করেন।   চলচ্চিত্রের তালিকা   কংস - কৃষ্ণ ডাক হরকরা (১৯৫৯) নতুন ফসল (১৯৬০) বঁধু - বসন্ত চৌধুরীর ছোট ভাই মায়ামৃগ (১৯৬০) কঠিন মায়া (১৯৬১) দুই ভাই (১৯৬১) নব দিগন্ত (১৯৬২) শেষ পর্যন্ত ধুপ ছায়া (১৯৬২) দাদা ঠাকুর (১৯৬২) বিশ সাল বাদ (১৯৬২) বিন বাদাল বারসাত (১৯৬৩) সেহনাই (১৯৬৪) প্রভাতের রঙ (১৯৬৪) মজবুর (১৯৬৪) কোহরা (১৯৬৪) ক্যায়সে কাহু (১৯৬৪) গোধূলী বেলায় (১৯৬৪) এপ্রিল ফুল (১৯৬৪) মেরে সানাম (১৯৬৫) দো দিল (১৯৬৫) ইয়ে রাত ফির না আয়েগি (১৯৬৬) সাগাই (১৯৬৬) বিবি অওর মাকান (১৯৬৬) অশ্র (১৯৬৬) - অমর কুমার  নাইট ইন লন্ডন (১৯৬৭) জীবন  নাই রোশনি (১৯৬৭) প্রকাশ  জাল (১৯৬৭)  হরে কাঞ্চ কি চুরিয়ান (১৯৬৭)  ঘর কা চিরাগ (১৯৬৭)  ভাসনা (১৯৬৮)  কিসমত (১৯৬৮)  দো কালিয়ান (১৯৬৮)  চৌরঙ্গী (১৯৬৮)  মনিহার  তামান্না (১৯৬৯)  রাহগির (১৯৬৯)  প্যায়ার কা স্বপ্না (১৯৬৯)  পরদেশি (১৯৭০)  ইশক পার জোর নাহিন (১৯৭০)  গড় নাসিমপুর  মেইন সুন্দর হুন (১৯৭১)  সারারাত (১৯৭২)  চৈতালি (১৯৭২)  কুহেলি (১৯৭১)  শ্রীমান পৃথ্বীরাজ (১৯৭৩)  মেহমান (১৯৭৩)  আমি সিরাজের বেগম (১৯৭৩)  প্রন্তারেখা (১৯৭৪)  দো আঁখেন (১৯৭৪)  ফির কাব মিলোগি (১৯৭৪)  কাহতে হ্যায় মুজকো রাজা (১৯৭৫)  জয় বজরং বলি (১৯৭৬)  নামি চোর (১৯৭৭)  বাবা তারকনাথ (১৯৭৭)  দো শিকারি (১৯৭৯)  হাম কদম (১৯৮০)  অমর গীতি (১৯৮৩)  আনন্দ অউর আনন্দ (১৯৮৪)  সাহেব (১৯৮৫)  কৃষ্ণ-কৃষ্ণ (১৯৮৬)  আল্লাহ রাখহ্যাঁ (১৯৮৬)  বেলাগাম (১৯৮৮)  জিম্মেদার (১৯৯০)  জিগারওয়ালা (১৯৯১)  মেহবুব মেরে মেহবুব (১৯৯২)   তথ্যসূত্র   Biswajit:44 Saal Baad - Devinder Bir Kaur's interview for The Tribune, Chandigarh  বহিঃসংযোগ  বিষয়শ্রেণী:১৯৩৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:মুম্বইয়ের অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:ভারতীয় অভিনেতা বিষয়শ্রেণী:ভারতীয় চলচ্চিত্র পরিচালক বিষয়শ্রেণী:বাংলা চলচ্চিত্র অভিনেতা বিষয়শ্রেণী:হিন্দি চলচ্চিত্র পরিচালক বিষয়শ্রেণী:কলকাতার অভিনেতা বিষয়শ্রেণী:পশ্চিমবঙ্গের অভিনেতা বিষয়শ্রেণী:২০১৪-এ ভারতের সাধারণ নির্বাচনের প্রার্থী বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
থাম্ব|দাপ্তরিক প্রতিকৃতি, ২০১৭ ওয়েন স্মিথ (জন্ম ২ মে ১৯৭০)  একজন ব্রিটিশ লবিস্ট এবং লেবার পার্টির সাবেক রাজনীতিবিদ যিনি ২০২০ সাল থেকে ফার্মাসিউটিক্যাল কোম্পানি ব্রিস্টল মায়ার্স স্কুইবের জন্য যুক্তরাজ্য সরকারের সম্পর্ক পরিচালক ছিলেন। স্মিথ ২০১০ থেকে ২০১৯ সাল পর্যন্ত পন্টিপ্রিডের সংসদ সদস্য (এমপি) ছিলেন।  পার্লামেন্টে নির্বাচিত হওয়ার আগে, স্মিথ বিবিসি-র জন্য রেডিও এবং টেলিভিশন প্রযোজক, ওয়েলশ সেক্রেটারি পল মারফির বিশেষ উপদেষ্টা এবং ফাইজারের রাজনৈতিক লবিস্ট হিসাবে কাজ করেছিলেন।Criddle, Cristina (13 July 2016).  স্মিথ ২০১২ থেকে ২০১৫ সাল পর্যন্ত এড মিলিব্যান্ডের অধীনে শ্যাডো ওয়েলশ সেক্রেটারি এবং তারপর ২০১৫ থেকে জেরেমি করবিনের অধীনে শ্যাডো ওয়ার্ক এবং পেনশন সেক্রেটারি হিসাবে কাজ করেছেন যতক্ষণ না তিনি জুন ২০১৬ এ পদত্যাগ করেন। ১৩ জুলাই ২০১৬-এ, তিনি লেবার পার্টির নেতৃত্বে প্রতিদ্বন্দ্বিতা করেন এবং পরাজিত হন। ২০১৭ সালের সাধারণ নির্বাচনের পর, কর্বিন স্মিথকে উত্তর আয়ারল্যান্ডের শ্যাডো সেক্রেটারি অফ স্টেট হিসেবে নিযুক্ত করেন। ২৩ মার্চ ২০১৮-এ তাকে এই পদ থেকে বরখাস্ত করা হয়েছিল যখন তিনি চূড়ান্ত ব্রেক্সিট চুক্তিতে গণভোটের আহ্বান জানান, একটি অবস্থান যা সেই সময়ের শ্রম নীতির বিরুদ্ধে ছিল।  তিনি লিজকে বিয়ে করেছেন, যিনি একজন প্রাথমিক বিদ্যালয়ের শিক্ষক,  এবং ২০১০ সালে নির্বাচিত হওয়ার পর তিনি লানট্রিসান্টে চলে যান, পূর্বে সারেতে থাকতেন। তাদের তিনটি সন্তান রয়েছে।   তথ্যসূত্র   বিষয়শ্রেণী:ব্রিটিশ সাংবাদিক বিষয়শ্রেণী:ওয়েলশ শ্রমিক দলের সংসদ সদস্য বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:লেবার ফ্রেন্ডস অফ ইসরায়েল বিষয়শ্রেণী:ব্রিটিশ সমাজতন্ত্রী বিষয়শ্রেণী:সাসেক্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৭০-এ জন্ম বিষয়শ্রেণী:ওয়ান নেশন লেবার
মারিফাত (আরবী: معرفة‎; বাংলা অর্থ ‘জ্ঞান বা প্রজ্ঞা’) হচ্ছে সূফিবাদের শেষ‌ স্তর। মারিফাত অন্বেষীকে ‘আরিফ’বা সর্বজ্ঞানী বলা হয়।'Encyclopaedic Dictionary of Religion vol. 1 , 2005, p. 67   ব্যাখ্যা  thumb| সূফিবাদের চারটি স্তর হচ্ছে শরীয়ত,ত্বরীকত,হাকীকত ও মারিফাত। শরীয়তের জ্ঞান,ত্বরীকতগত ও হাকীকতগত অভিজ্ঞতার  সমন্বয় চর্চায় মারিফাত অনুসন্ধান বা অর্জন করে। মারিফত অর্জিত আরিফ সম্পর্কে সুফিবাদের নিয়ম বা পদ্ধতির বই 'মাকামাত আল-আবরা' বইয়ের ২৫ তম বাণীর লেখক ও সূফিবাদের শিক্ষক আবু সাঈদ বলেন   একটি উদাহরণে বলা হয়েছে যে মারিফাত হচ্ছে সাগর থেকে মুক্তা সংগ্রহের মত। যেখানে শরীয়াহ হচ্ছে নৌকা,ত্বরীকত হচ্ছে সমুদ্রে ডুব দেয়া ও মুক্তা সংগ্রহের পদ্ধতি, হাকীকত হচ্ছে মুক্তা মারিফাত হচ্ছে সেই ক্ষমতা যেটি মুক্তা গুলো চিনতে পারে।   মারফত তত্ত্বটি এসেছে খিদির ও মুসা আ. এর ঘটনা থেকে। যেখানে খিদিরের এই জ্ঞান বা ক্ষমতা রয়েছে।মারফত কখনো শেখানো যায়না বরং পূর্বের তিনটি নিয়ম অনুসরণ ও উৎকৃষ্ট চর্চার মাধ্যমে এটি অর্জিত হয়।   আরো দেখুন    হিকমাহ  শরীয়াহ  হাকীকত   তথ্যসূত্র   বিষয়শ্রেণী:ইসলাম ও সমাজ বিষয়শ্রেণী:সুফি দর্শন বিষয়শ্রেণী:ইসলামি পরিভাষা
গরখীয়া সবাহ প্রধানত উজনি আসামে প্রচলিত একটি অনুষ্ঠান। এই অনুষ্ঠান ভগবান শ্রীকৃষ্ণকে সন্তুষ্ট করতে করা হয়।  পালন এই উৎসবে গ্রামের মানুষ গোরক্ষকদের নিজ ঘরে নিমন্ত্রন করে এবং সভক্তিতে নানা রকম খাদ্যসম্ভারে আপ্যায়িত করে। এর মধ্যে প্রধান হল চাউলগুড়ি, কলা, গুড় ইত্যাদিতে তৈরী ঘোল বা মোহনভোগ। হিন্দু ধর্মমতে গরুকে ভগবানরূপে জ্ঞান করা হয় এবং যেহেতু গরু ভগবান শ্রীকৃষ্ণ-এর সঙ্গে সবসময় থাকে, তাই গোরক্ষকদের আপ্যায়িত করা মানেই ভগবান শ্রীকৃষ্ণকেও আপ্যায়িত করা হয় বলে মানুষ বিশ্বাস করে। আসামের বিভিন্ন অঞ্চলে এই উৎসব পালন করার ধরন কিছু আলাদা হতে দেখা যায়। সাধারণত বারজন গোরক্ষককে নিমন্ত্রণ করা হয়। আপ্যায়নের পরে তাঁদের প্রতিব্যক্তিকে একটি করে ছোট লাঠি, একটি করা কাটারী, নতুন কাপড় আর একটি করে সিকি উপহার দেয়া এক প্রকারের নিয়ম।   তথ্যসূত্র  বিষয়শ্রেণী:আসামের উৎসব
চেরিল ব্রিজেস, এখন চেরিল ট্রেওর্গি, হলেন একজন প্রাক্তন লম্বা-দূরত্বের আমেরিকান দৌড়বিদ, যিনি ১৯৬০ এবং ১৯৭০ এর দশকে একবার ম্যারাথনে আমেরিকান এবং বিশ্ব রেকর্ড করেছিলেন। তিনিই প্রথম মহিলা দৌড়বিদ, যাঁর ছবি চলতি পত্রিকার সামনের পাতায় দেখা গিয়েছিল।>   জীবনী  চেরিল ব্রিজেসের জন্ম নাম ছিল পেডলো। তিনি ১৯৪৭ সালের ২৫শে ডিসেম্বর ইন্ডিয়ানাতে জন্ম গ্রহণ করেন। তিনি ইন্ডিয়ানাপোলিসের নর্থ সেন্ট্রাল হাই স্কুলে সোফোমোর (বিশ্ববিদ্যালয়ের দ্বিতীয় বর্ষের ছাত্র বা ছাত্রী) হিসাবে তাঁর দৌড়ের জীবন শুরু করেছিলেন। উচ্চ বিদ্যালয়ে তাঁর সিনিয়র বছরে, তিনি জাতীয় ক্রস-কান্ট্রি চ্যাম্পিয়নশিপে প্রতিদ্বন্দ্বিতা করেছিলেন।>  ১৯৬৬ সালে, তিনি একটি পাবলিক বিশ্ববিদ্যালয়, ইন্ডিয়ানা স্টেট ইউনিভার্সিটি থেকে মার্কিন যুক্তরাষ্ট্রের প্রথম মহিলা ক্রীড়াবিদ হিসেবে অ্যাথলেটিক বৃত্তি পেয়েছিলেন। ব্রিজেস যে সময়ে নথিভুক্ত হয়েছিলেন, সেই সময় সেই বিশ্ববিদ্যালয়ে মহিলাদের জন্য কোনো প্রোগ্রাম ছিল না, তিনিই ছিলেন এই বিষয়ে প্রথম। তিনি শারীরিক শিক্ষায় ডিগ্রি নিয়ে তিন বছরে স্নাতক হন।  ১৯৬৯ সালে, তিনি স্কটল্যান্ডে বিশ্ব ক্রস কান্ট্রি চ্যাম্পিয়নশিপে চতুর্থ স্থান অর্জন করেন।International Cross Country Championships 4 km CC Women's race results, March 22, 1969 তিনি ৩ মাইল এবং ৫,০০০ মিটার দৌড়ে মার্কিন রেকর্ড স্থাপন করেন। এর পরে বিল ডেলিঙ্গার তাঁকে প্রশিক্ষণ দেন। ১৯৭১ সালে, তিনি ইউএস ক্রস কান্ট্রি চ্যাম্পিয়নশিপে ৩য় স্থান অর্জন করেন।  ১৯৭১ সালের ৭ই ডিসেম্বর, ব্রিজেস তাঁর প্রথম ম্যারাথন দৌড়োন। কালভার সিটি ম্যারাথনে তিনি ২:৪৯:৪০ সময় করে তৎকালীন বিশ্ব রেকর্ড স্থাপন করেন, ম্যারাথনে ২:৫০:০০ এর নিচে সময় করা তিনি ছিলেন প্রথম মহিলা।  তিনি ১৯৮৩ সালে ইন্ডিয়ানা ট্র্যাক এবং ক্রস কান্ট্রি হল অফ ফেমে, ১৯৮৪ সালে ইন্ডিয়ানা স্টেট ইউনিভার্সিটি অ্যাথলেটিক হল অফ ফেমে এবং ১৯৮৭ সালে রোড রানার্স ক্লাব অফ আমেরিকা হল অফ ফেমে অন্তর্ভুক্ত হন  তিনি শালেন ফ্লানাগানের মা।Schonbrun, Zach, "Shalane Flanagan Solves N.Y.C. Marathon for American Women", New York Times, November 5, 2017. Retrieved 2017-11-05.   তথ্যসূত্র   বিষয়শ্রেণী:২১শ শতাব্দীর মার্কিন নারী বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন নারী ক্রীড়াবিদ
মির্জা সুলতান রাজা (৪ সেপ্টেম্বর ১৯৩৭–১৭ নভেম্বর ২০১৩) বাংলাদেশের চুয়াডাঙ্গা জেলার রাজনীতিবিদ, মুক্তিযুদ্ধের সংগঠক, সাংবাদিক ও চুয়াডাঙ্গা-২ আসনের সাবেক সংসদ সদস্য।   প্রাথমিক জীবন  মির্জা সুলতান রাজা ৪ সেপ্টেম্বর ১৯৩৭ সলে ঝিনাইদহের মহেশপুরের গোয়ালহুদা গ্রামে নানাবাড়িতে জন্মগ্রহণ করেন। তিনি চুয়াডাঙ্গার শেখপাড়ার মীর্জা মঞ্জিলের মরহুম মী  ময়েজ উদ্দীন আহম্মেদের বড় ছেলে।   রাজনৈতিক জীবন  মির্জা ১৯৫২ সালে চুয়াডাঙ্গা ভিজে উচ্চ বিদ্যালয়ের ছাত্র হিসেবে ভাষা আন্দোলনে অংশ নেন। তিনি ১৯৬৫ সালে পটুয়াখালীর আমতলীর ঘূর্ণিঝড়ের পর রিলিফ অফিসার হিসেবে দায়িত্ব পালন করেন। ১৯৬৫ সালের পাক-ভারত যুদ্ধ শেষে তিনি চাকরি ছেড়ে দিয়ে চুয়াডাঙ্গায় ফেরেন। ১৯৭১ সালে মুক্তিযুদ্ধের চুয়াডাঙ্গার অন্যতম সংগঠক হিসেবে ভূমিকা রাখেন।  ১৯৭২ সালে জাসদে যোগ দিয়ে জাতীয় সমাজতান্ত্রিক দলের কেন্দ্রীয় কমিটির সহসভাপতি হন। ১৯৭৫ সালে জাসদের ভারপ্রাপ্ত সভাপতি হন। জাসদ ভেঙে গেলে তিনি ১৯৯০ সালে জনতা মুক্তিপার্টি সংগঠিত করে সভাপতি হন। ১৯৯২ সালে আওয়ামী লীগে যোগদিয়ে কেন্দ্রীয় কমিটির নির্বাহী সদস্য মনোনীত হন।  ১৯৮০ সাল থেকে ৮২ সাল পর্যন্ত গণকণ্ঠের সম্পাপাদক হিসেবে দায়িত্ব পালন করেন।  ১৯৮৬ সালের তৃতীয় জাতীয় সংসদ নির্বাচনে তিনি সাত দলীয় জোটের হয়ে জাতীয় সমাজতান্ত্রিক দলের প্রার্থী হিসেবে চুয়াডাঙ্গা-২ আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় নির্বাচনে তিনি বাংলাদেশ আওয়ামী লীগের প্রার্থী হিসেবে চুয়াডাঙ্গা-২ আসন থেকে পরাজিত হয়েছিলেন।   মৃত্যু  মির্জা সুলতান রাজা সালে ঢাকার খিলগাঁয়ের বাড়িতে ১৭ নভেম্বর ২০১৩ মৃত্যুবরণ করেন।   তথ্যসূত্র   বিষয়শ্রেণী:১৯৩৭-এ জন্ম বিষয়শ্রেণী:২০১৩-এ মৃত্যু বিষয়শ্রেণী:চুয়াডাঙ্গা জেলার রাজনীতিবিদ বিষয়শ্রেণী:জাতীয় সমাজতান্ত্রিক দলের সাবেক রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:জামালপুর জিলা স্কুলের প্রাক্তন শিক্ষার্থী
পাটনা সচিবালয় যা পুরাতন সচিবালয় নামেও পরিচিত, ভারতের বিহার রাজ্য সরকারের প্রশাসনিক সদর দপ্তর। এটি বিহারের রাজধানী পাটনায় অবস্থিত। এই ভবনটি শহরের দুটি আইকনিক ভবন, পশ্চিমে রাজভবন এবং সুদূর পূর্বে পাটনা হাইকোর্টের মধ্যে অবস্থিত।   অবস্থান, স্থাপত্য এবং নকশা  পাটনা সচিবালয় হল একটি শক্তিশালী ভিক্টোরিয়ান নির্মাণ যা পাটনার রাজভবনের পূর্বদিকে অবস্থিত। এটি ইন্দো-সারসেনিক শৈলীতে ব্রিটিশদের দ্বারা নির্মিত। ভবনটি ১৯১৭ সালে সম্পন্ন হয়েছিল। এটি ৭১৬ ফুট দীর্ঘ ৩৬৪ ফুট চওড়া এবং এটি শহরের বৃহত্তম সরকারি ভবনগুলির মধ্যে একটি। জায়গাটির সুন্দর এবং সবুজ লনের মাঝে একটি বিশাল ক্লক টাওয়ার দাঁড়িয়ে আছে। মূলত, এটি ছিল ১৯৮ ফুট উঁচু, কিন্তু ১৯৩৪ সালের নেপাল-বিহার ভূমিকম্পের সময় এটির একটি অংশ নিচে পড়ে যায়। বর্তমানে, এর উচ্চতা মাটি থেকে ১৮৪ ফুট। কংক্রিটের ছাদ এবং রাণীগঞ্জ থেকে টাইলসের বাইরের আবরণের মধ্যে একটি চার ফুট ফাঁক রেখে গরম ঋতুতে ভিতরের অংশে একটি যুক্তিসঙ্গত তাপমাত্রা নিশ্চিত করে।  ক্যাম্পাসে লন এবং অন্যান্য উল্লেখযোগ্য জিনিস রয়েছে, যেমন বিহারের প্রথম মুখ্যমন্ত্রীর বিহার কেশরী শ্রীকৃষ্ণ সিনহার ব্রোঞ্জ মূর্তি, এবং লনের পশ্চিমে ১৯৪২ সালের আগস্ট ক্রান্তি আন্দোলনে সাত ছাত্রের আত্মত্যাগের স্মরণে শহীদ স্মৃতিসৌধ।  পাটনা সচিবালয় ভবন হল পাটনা শহরের উল্লেখযোগ্য ভবনগুলির মধ্যে একটি, যা তার স্থাপত্যের জাঁকজমকের জন্য পরিচিত। এটি সিডনির বিখ্যাত স্থপতি জোসেফ মুনিংস দ্বারা ডিজাইন করা হয়েছিল এবং ১৯১৩-১৭ সালে কলকাতার মার্টিন বার্ন দ্বারা নির্মিত হয়েছিল। এটি তার লম্বা ঘড়ির টাওয়ার দ্বারা শহরের অন্য যেকোনো ঐতিহাসিক ভবন থেকে আলাদা। বর্তমানে এটি বিহার রাজ্য সরকারের সচিবালয়। এটি সব ধরনের সরকারি কর্মকাণ্ডের একটি জমজমাট কেন্দ্র। সমস্ত গুরুত্বপূর্ণ সরকারী বিভাগ যেমন স্বরাষ্ট্র, অর্থ, সাধারণ প্রশাসন, মন্ত্রিপরিষদ সচিবালয় ইত্যাদি এখানে অবস্থিত তাই মন্ত্রী এবং আমলাদের অফিসও রয়েছে।   তথ্যসূত্র   বিষয়শ্রেণী:বিহারের সরকারি ভবন বিষয়শ্রেণী:১৯১৭-এ ভারতে প্রতিষ্ঠিত বিষয়শ্রেণী:বিহার সরকার বিষয়শ্রেণী:ভারতের রাজ্য সরকারের প্রশাসনিক সদর দফতর বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:পাটনার ভবন ও স্থাপনা
পলিমার টিভি একটি ভারতীয় টিভি চ্যানেল, যা তামিল ভাষায় অনুষ্ঠানমালা সম্প্রচার করে থাকে। চ্যানেলটির প্রধান কার্যালয় চেন্নাইতে অবস্থিত। চ্যানেলটি বিনোদনধর্মী অনুষ্ঠানমালা সম্প্রচার করে থাকে। কালারস টিভি, সনি টিভি ও সাব টিভি এর জনপ্রিয় হিন্দি সিরিয়ালগুলো তামিল ভাষায় ডাবিং করে সম্প্রচার হয় চ্যানেলটিতে।  সম্প্রচার এলাকা চ্যানেলটি তামিলনাড়ুর পাশাপাশি মালয়েশিয়াতেও উপলভ্য।  তথ্যসূত্র  বিষয়শ্রেণী:টেলিভিশন স্টেশন বিষয়শ্রেণী:তামিল ভাষার টেলিভিশন চ্যানেল বিষয়শ্রেণী:২০০৯-এ প্রতিষ্ঠিত টেলিভিশন চ্যানেল ও স্টেশন
right|371x371px|thumb|দীর্ঘাস্থির প্রস্থচ্ছেদ (কর্টিক্যাল ও ক্যান্সেলাস অস্থি) thumb|অস্টিয়ন বা হ্যাভারসীয় তন্ত্র  হ্যাভারসীয় তন্ত্র বা অস্টিয়ন  () হল দীর্ঘাস্থির কার্যগত একক। এটি স্তন্যপায়ীর অন্যতম বৈশিষ্ট্য। এগুলি আকৃতিতে প্রায় চোঙের ন্যায়, যার ব্যাস ০.২৫ মিমি থেকে ০.৩৫ মিমি ও দৈর্ঘ্যে কয়েক মিলিমিটার থেকে ১ সেন্টিমিটার পর্যন্ত হয়।"Osteon," Encyclopædia Britannica Online (2009); retrieved 23 June 2009.  গঠন left|thumb|226x226px|হ্যাভারসীয় তন্ত্রের কলা বিন্যাস  প্রতিটি হ্যাভারসীয় তন্ত্র সমকেন্দ্রীয় আকারে সজ্জিত স্তর দ্বারা গঠিত যাদের ল্যামেলা/ল্যামেলি বলে, যার কেন্দ্রে হ্যাভারসীয় নালী থাকে। এতে আবার ল্যাকুনা নামক অংশের মধ্যে অস্থিকোশ বা অস্টিওসাইট থাকে, যারা ক্যানালিকুলি দ্বারা পরস্পর সংযুক্ত থাকে। এখানে ক্যালসিয়াম, ফসফেট প্রভৃতি খনিজ লবণের সঞ্চয় ঘটে যা অস্থিকে ভিতর থেকে সবল করে তোলে, এটাই অস্থি কলার ধাত্র বা ম্যাট্রিক্স। অস্টিওসাইট ও রক্তবাহের মধ্যে সক্রিয় পরিবহণ দেখা যায়। হ্যাভারসীয় তন্ত্র অস্থির বহিঃপর্দা অর্থাৎ পেরিঅস্টিয়ামের সাথে যুক্ত থাকে ও পরস্পরের সাথে ভল্কম্যানের নালী দ্বারা সংযোগ বজায় রাখে।  অনেক সময় মনে করা হয় যে, হ্যাভারসীয় তন্ত্রের ধাত্র নিজের স্থান পরিবর্তন করে ও কেন্দ্র বরাবর ঘুরতে থাকে। এদের ড্রিফটিং অস্টিয়ন বলে। যদিও বিষয়টি পুরোপুরি পরিষ্কার না। তথ্যসূত্র  আরও পড়ুন   Netter, Frank H. (1987), Musculature system: anatomy, physiology, and metabolic disorders. Summit, New Jersey: Chiba-Geiger Corporation    বহিঃসংযোগ   SLIBS Bone Website:  http://www.trinity.edu/stonily/bone/intro2.htm     Histology of osteons    বিষয়শ্রেণী:কঙ্কালতন্ত্র
পেট্রোলিয়াম ট্যাংকার নামে পরিচিত, তেলবাহী জাহাজ হল এক ধরনের জাহাজ, যা তেল বা তার পণ্যাদির বাল্ক পরিবহনের জন্য নকশাকৃত।  মূলত দুই ধরনের তেলবাহী জাহাজ রয়েছে: অশোধিত ট্যাংকার ও পণ্য ট্যাংকার। অপরিশোধিত ট্যাংকারগুলি বিপুল পরিমাণে অশোধিত তেল খনিজ তেল উত্তোলন স্থান থেকে শোধনাগারে নিয়ে যায় উদাহরণস্বরূপ, একটি উৎপাদনশীল দেশে তেল কুয়োগুলি থেকে অপরিশোধিত তেলকে অন্য কোনও দেশের শোধনাগারে পরিবহন করা। সাধারণত পণ্যসমূহের ট্যাংকারগুলি পরিশোধিত পণ্যসমূহ শোধনাগারগুলি থেকে গ্রাহক বাজারের নিকটবর্তী স্থানে নিয়ে যাওয়ার জন্য নকশা করা হয়। উদাহরণস্বরূপ, ইউরোপের শোধনাগার থেকে পেট্রল নাইজেরিয়া এবং অন্যান্য পশ্চিম আফ্রিকার দেশগুলির গ্রাহক বাজারে পরিবহন করা হয়।  তেল জাহাজগুলি প্রায়শই তাদের আকারের পাশাপাশি, তাদের কাজের ধরন দ্বারা শ্রেণিবদ্ধ করা হয়। আকার অনুযায়ী শ্রেণিগুলির ক্ষেত্রে অভ্যন্তরীণ বা উপকূলীয় ট্যাংকারগুলি কয়েক হাজার মেট্রিক টন ডেডওয়েট (ডিডাব্লুটি) জাহাজ থেকে ৫,৫০,০০০ ডিডব্লিউটি পর্যন্ত সুবৃহৎ অতি বৃহৎ অশোধিত বাহক (ইউএলসিসি) রয়েছে। ট্যাংকারগুলি প্রতি বছর আনুমানিক ২.০ বিলিয়ন মেট্রিক টন (২.২ বিলিয়ন সংক্ষিপ্ত টন) তেল পরিবহন করে।UNCTAD 2006, p. 4.  দক্ষতার দিক থেকে শুধুমাত্র পাইপলাইনগুলির পরে দ্বিতীয়,Huber, 2001: 211. ট্যাংকারের মাধ্যমে অপরিশোধিত তেল পরিবহনের গড় ব্যয় কেবল প্রতি ঘনমিটারে ৫ মার্কিন ডলার থেকে ৮ মার্কিন ডলার (প্রতি মার্কিন গ্যালনে ০.০১ ডলার থেকে ০.০৩ ডলার) হয়ে থাকে।  তথ্যসূত্র  বহিঃসংযোগ  বিষয়শ্রেণী:তেলবাহী জাহাজ বিষয়শ্রেণী:জাহাজের ধরন বিষয়শ্রেণী:স্কটল্যান্ডীয় উদ্ভাবন বিষয়শ্রেণী:ট্যাংকার
জেরেমি ভার্নন কোনি,  (; জন্ম: ২১ জুন, ১৯৫২) ওয়েলিংটনে জন্মগ্রহণকারী সাবেক ও বিখ্যাত নিউজিল্যান্ডীয় আন্তর্জাতিক ক্রিকেট তারকা। জেরেমি কোনি নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে খেলাসহ অধিনায়কের দায়িত্ব পালন করেন। গড়ের দিক দিয়ে তাকে নিউজিল্যান্ডের সর্বাপেক্ষা সফলতম ব্যাটসম্যানদের একজন হিসেবে চিহ্নিত করা হয়।   খেলোয়াড়ী জীবন  সমগ্র খেলোয়াড়ী জীবনে কোনি ৫২ টেস্ট ও ৮৮ ওডিআইয়ে অংশগ্রহণ করেন। তন্মধ্যে ১৫ টেস্ট ও ২৫ ওডিআইয়ে দলকে নেতৃত্ব দেন। অধিনায়ক হিসেবে তিনি কেবলমাত্র পাকিস্তানের বিপক্ষে টেস্ট সিরিজে পরাজিত হন। ১৬ অর্ধ-শতকের পর দীর্ঘ নয় বছর অপেক্ষা করে ৩১ বছর বয়সে সেঞ্চুরির দেখা পান।  একদিনের আন্তর্জাতিকে মিডিয়াম পেস বোলিং করতেন। সর্বমোট ৫৪ উইকেট সংগ্রহ করেন। তন্মধ্যে ১৯৮৫ সালে শ্রীলঙ্কার বিপক্ষে ৪৬ রান ৪ উইকেট পান। কোনি’র উচ্চতা, স্লিপ ফিল্ডার হিসেবে তার অঙ্গ-ভঙ্গী প্রদর্শনে 'দ্য ম্যান্টিস' ডাকনামে পরিচিত হন।   সম্মাননা  ১৯৮৪ সালে উইজডেন কর্তৃক বর্ষসেরা ক্রিকেটার হিসেবে মনোনীত হন। ১৯৮৬ সালে রাণীর জন্মদিনের সম্মানে কোনিকে ক্রিকেট খেলায় সেবা প্রদানের জন্য অর্ডার অব দ্য ব্রিটিশ এম্পায়ার পদবীতে ভূষিত করা হয়।London Gazette (supplement), No. 50553, 13 June 1986. Retrieved 21 January 2013. ১৯৮৬ সালে 'প্লেয়িং ম্যান্টিস: অ্যান অটোবায়োগ্রাফি' লেখেন। ১৯৯৩ সালে জন পার্কার ও ব্রায়ান ওয়াডেলের সাথে 'দি ওন্ডারফুল ডেজ অব সামার' লেখেন।National Library of New Zealand catalogue   ব্যক্তিগত জীবন  নিউজিল্যান্ড নেটবলে প্রতিনিধিত্বকারি খেলোয়াড় ও নেটবল ধারাভাষ্যকার জুলি কোনি’র সাথে বিবাহ-বন্ধনে আবদ্ধ হন তিনি। বর্তমানে তিনি যুক্তরাজ্যে বসবাস করছেন। স্কাই টিভি ও টেস্ট ম্যাচ স্পেশালে ধারাভাষ্যকার হিসেবে দায়িত্ব পালন করছেন তিনি।   তথ্যসূত্র    আরও দেখুন   রস টেলর  জন রিচার্ড রিড  ক্রেইগ ম্যাকমিলান  ড্যানিয়েল ভেট্টোরি  উইজডেন বর্ষসেরা ক্রিকেটার   বহিঃসংযোগ       বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৭৯ ক্রিকেট বিশ্বকাপের ক্রিকেটার বিষয়শ্রেণী:১৯৮৩ ক্রিকেট বিশ্বকাপের ক্রিকেটার বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:ওয়েলিংটনের ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের টেস্ট ক্রিকেট অধিনায়ক বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেট অধিনায়ক বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডীয় ক্রিকেট ধারাভাষ্যকার বিষয়শ্রেণী:নিউজিল্যান্ড মেম্বার্স অব দি অর্ডার অব দ্য ব্রিটিশ এম্পায়ার বিষয়শ্রেণী:নর্থ আইল্যান্ডের ক্রিকেটার
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০৯:৪৩, ১১ ফেব্রুয়ারি ২০২৫ (ইউটিসি) :সাভানা স্টার্ন   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এই পর্নোগ্রাফিক অভিনেত্রীর নিবন্ধটি WP:ENT বা WP:BIO এবং WP:GNG পূরণ করতে ব্যর্থ হয়েছে। নির্ভরযোগ্য স্বাধীন ও অ-প্রাথমিক উৎসে উল্লেখযোগ্য কভারেজ নেই। উল্লেখযোগ্য হওয়ার মতো কোনো পুরস্কার লাভ করেননি। ≈ MS Sakib  «আলাপ»  ২১:২৯, ১ ফেব্রুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
বিগ বস ১৬ (এছাড়াও বিগ বস: গেম বদলেগা, কিউঁকি বিগ বস খুদ খেলেগা নামেও পরিচিত) ভারতীয় আপাতবাস্তব টেলিভিশন অনুষ্ঠান বিগ বসের হিন্দি সংস্করণের ষোড়শ মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০২৩ সালের ১লা অক্টোবর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১৩৪ দিনের যাত্রা শেষে ২০২৪ সালের ১২ই ফেব্রুয়ারি তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স টিভির পাশাপাশি ডিজিটাল মাধ্যম ভুটে সম্প্রচারিত হয়েছে। ভারতীয় অভিনেতা সালমান খান পূর্ববর্তী মৌসুমের মতো এই মৌসুমেও উপস্থাপনা করেছেন।  ১৭ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় র‍্যাপার এমসি স্ট্যান জয়লাভ করেছেন, অন্যদিকে শিব ঠাকরে প্রথম রানার-আপ হয়েছেন। এছাড়াও প্রিয়াঙ্কা চাহার চৌধুরী, অর্চনা গৌতম এবং শালীন ভনোট ফাইনালে পৌঁছেছিলেন।  বিন্যাস বিগ বস মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।  এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।  বাসিন্দা থাম্ব|ডান|220px|এই মৌসুমের বিজয়ী এমসি স্ট্যান   স্থান  বাসিন্দা  পেশা      অবস্থা  ১  এমসি স্ট্যান  র‍্যাপার  দিন ১  দিন ১৩৪   ২  শিব ঠাকরে  টেলিভিশন অনুষ্ঠানের প্রতিযোগী  দিন ১  দিন ১৩৪   ৩  প্রিয়াঙ্কা চাহার চৌধুরী  অভিনেত্রী  দিন ১  দিন ১৩৪   ৪  অর্চনা গৌতম  মডেল ও অভিনেত্রী  দিন ১  দিন ১৩৪   ৫  শালীন ভনোট  অভিনেতা  দিন ১  দিন ১৩৪   ৬  নিমৃত কৌর আহলুওয়ালিয়া  অভিনেত্রী  দিন ১  দিন ১২৮   ৭  সুম্বুল তৌকির  অভিনেত্রী  দিন ১  দিন ১২৫   ৮  টিনা দত্ত  অভিনেত্রী  দিন ১  দিন ১১৮   ৯  সৌন্দর্য্য শর্মা  মডেল ও অভিনেত্রী  দিন ১  দিন ১১২   ১০  সাজিদ খান  পরিচালক  দিন ১  দিন ১০৬   ১১  আবদু রোজিক  কন্টেন্ট নির্মাতা  দিন ১  দিন ১০৬   ১২  শ্রীজিতা দে  অভিনেত্রী  দিন ৬৮  দিন ১০৫   ১৩  বিকাস মানকতলা  অভিনেতা  দিন ৬৫  দিন ৯০   ১৪  অঙ্কিত গুপ্তা  অভিনেতা  দিন ১  দিন ৮৪   ১৫  গৌতম ভিগ  মডেল ও অভিনেতা  দিন ১  দিন ৪৮   ১৬  গোরি নাগোরি  নৃত্যশিল্পী  দিন ১  দিন ৪২   ১৭  মান্য সিং  মডেল  দিন ১  দিন ২১    তথ্যসূত্র  বহিঃসংযোগ     বিষয়শ্রেণী:বিগ বসের (হিন্দি টেলিভিশন ধারাবাহিক) মৌসুম বিষয়শ্রেণী:২০২৩-এ ভারতীয় টেলিভিশন মৌসুম বিষয়শ্রেণী:২০২৪-এ ভারতীয় টেলিভিশন মৌসুম বিষয়শ্রেণী:কালার্স টিভির মৌলিক অনুষ্ঠান
চত্রা নদী  বাংলাদেশের দক্ষিণ-পশ্চিমাঞ্চলের রাজবাড়ী জেলার একটি নদী।  নদীটির দৈর্ঘ্য ২৩ কিলোমিটার, গড় প্রস্থ ১৪ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঘাঘর নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৩০।  প্রবাহ চত্রা নদীটি রাজবাড়ী জেলার পাংশা উপজেলার সরিষা ইউনিয়নে প্রবহমান সিরাজপুর হাওর নদী হতে উৎপত্তি লাভ করেছে। অতঃপর এর জলধারা রাজবাড়ী জেলার বালিয়াকান্দি উপজেলার নারুয়া ইউনিয়নে প্রবহমান গড়াই নদীতে নিপতিত হয়েছে। নদীটি বর্তমানে প্রায় শুকিয়ে গেছে। এ নদীর কোনো শাখা-প্রশাখা নেই। বর্ষাকালে এ নদীর পানিপ্রবাহ বেড়ে যায় এবং নদীর অববাহিকা বন্যায় প্লাবিত হয়। নদীটি জোয়ার ভাটার প্রভাবে প্রভাবিত নয়।   আরও দেখুন   বাংলাদেশের নদীর তালিকা  তথ্যসূত্র     বিষয়শ্রেণী:রাজবাড়ী জেলার নদী বিষয়শ্রেণী:বালিয়াকান্দি উপজেলা বিষয়শ্রেণী:পাংশা উপজেলা